laion/Wikipedia-Exotic huggingface dataset:
Klimovo rajoon

Klimovo rajoon (vene keeles Климовский район) on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Klimovo alev. Rajoon piirneb põhjas Klintsõ rajooniga, idas Starodubi rajooniga, kagus ja lõunas Ukrainaga, edelas Valgevenega, läänes Zlõnka rajooniga ning loodes Novozõbkovi rajooniga. Rajooni pindala on 1530 km². Elanike arv oli 2012. aastal 29 377, 2009. aastal 31 205 ja 2002. aastal 34 556. Klimovo rajoonis on 114 asulat, mis kuuluvad ühe linnaasunduse (Klimovo alevi) ja neljateistkümne külaasunduse koosseisu. Q126687602
St. Patrick's Cathedral (Midtown Manhattan)

St. Patrick's Cathedral ehk eesti keeles Püha Patricku katedraal on Iirimaa kaitsepühakule Patrickule pühitsetud roomakatoliku kirik New Yorgis. See asub Midtown Manhattanil Fifth Avenue ääres 50th Streeti ja 51st Streeti vahel, Rockefeller Centeri juurde kuuluva Atlase skulptuuri vastas. 100,4 meetri kõrgust ning 1879. aastal pühitsetud ja lõplikult 1888. aastal valminud katedraali peetakse suurimaks uusgooti stiilis katoliiklikuks sakraalehitiseks Põhja-Ameerikas. 19. oktoobril 1966 määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). 8. detsembril 1976 kanti kirik Ameerika Ühendriikide Ajalooliste Paikade Riiklikusse Registrisse (National Register of Historic Places) kui USA riiklik ajaloomälestis (National Historic Landmark). Midtown Manhattan St. Patrick's Cathedrali ingliskeelne kirjeldus ja pildid veebilehel www.nyc-architecture.com
Mandragora

"Mandragora" ("La Mandragola") on Niccolò Machiavelli näidend (1518); Mandragora on taimeperekonna alraun teaduslik nimetus; "Mandragora" on Doris Kareva luulekogu (2002). Sinikka Piippo, Ulla Salo, "Meelte ja tunnete taimed" (originaali pealkiri "Mielen ja rakkauden kasvit"), Varrak, lk 246, 2007
Kuens

Kuens (saksa Kuens, itaalia Caines) on asula ja vald Põhja-Itaalias Lõuna-Tiroolis umbes 25 km Bolzanost loodes Passeieri orus. Kuens külgneb Riffiani, Schenna ja Tiroli vallaga. Valla pindala on 1,7 km². 2010. aasta 30. novembri seisuga elas seal 399 inimest. 2011. aasta rahvaloenduse järgi kõneles 96,28% rahvastikust emakeelena saksa keelt, 3,47% itaalia keelt ja 0,25% ladiini keelt. 8. sajandi alguses rajas sinna väikese kloostri püha Corbinianus, kes oli oma teisel reisil Rooma tabanud selle paiga ilu. Ta ostis mõningaid valdusi ning rajas viinamarjaistandusi ja puuviljaaedu ning pidas ala "vaimseks kodumaaks", nii et ta valis selle oma matmispaigaks. Valla koduleht (saksa ja itaalia keeles)
Lana (Lõuna-Tirool)

Lana on vald (itaalia keeles comune) Põhja-Itaalias Lõuna-Tiroolis. See paikneb Etschtalis ('Etschi orus') Bolzano ja Merano vahel ning Ulteni oru suudmes. 2010. aastal elas seal 11 206 inimest. See on üks kolmest Lõuna-Tirooli vallast, mille nimi jäi muutmata 20. sajandi alguse ümbernimetamisprogrammi käigus, mille eesmärgiks oli peamiselt saksa kohanimede asendamine itaaliapärastega. Ülejäänud kaks muutmata jäänud nimega valda olid Gais ja Plaus. Lana vallas asuvad Völlani (Foiana), Pawigli (Pavicolo) ja Ackpfeifi (Acquaviva) frazione'd ehk osavallad. 2011. aasta rahvaloenduse järgi kõneles 91,84% Lana rahvastikust esimese keelena saksa keelt, 7,90% itaalia keelt ja 0,26% ladiini keelt. Hans Andersag Armin Zöggeler Karl Zuegg Lana küla jaguneb kolmeks osaks: Oberlana, Mitterlana ja Niederlana. See on populaarne turistide sihtkoht, kus pakutakse sportimisvõimalusi, nagu tennis, jalgpall, golf, minigolf ja suusarajad. Suvel naudivad kohalikud ja turistid ujumist, matkamist ja jalgrattasõitu, sest Lanas on palju häid jalgrattateid. Valla koduleht (saksa ja itaalia keeles)
Joaquín del Cossío

Joaquín del Cossío (1789 – ?) oli Nicaragua poliitik, aastal 1839 kahel korral Nicaragua ülemdirektor. Ta sündis aastal 1789. Esimesed teated temast pärinevad aastast 1824, mil piirkonnas võimul oleva hunta juht kolonel Juan Josê Salas määras ta Leóni kuberneriks. Hiljem oli ta esimese riigi ülemdirektori José Núñeze juures riigi asedirektoriks. Kuigi vastavalt konstitutsioonile kestis ülemdirektori ametiaeg kaks aastat, andis Núñez viiendal jaanuaril 1839 võimu Joaquín del Cossíole üle, muutes tolle ülemdirektori kohusetäitjaks, sisuliselt pidi sellesse ametisse astuma aga Evaristo Rocha. On teadmata, millal del Cossío reaalselt ametisse asuda sai. 21. mail valis seadusandlik kogu ta uueks ametlikuks riigi ülemdirektoriks. Nagu tema eelkäijagi, nii lahkus ka Joaquín del Cossío ametist enne oma ametiaja ametlikku lõppu, andes võimu üle Hillario Ulloale. Ta andis linnaõigused El Viejole, Masayale ja Chinandegale. Nicaragua worldstatesmen.org Nicaragua, Historia y Familias, 1821-1853. Esteban Duque Estrada Sacasa Andrés Vega Bolaños (1944). «Gobernantes de Nicaragua» lk. 79 Andrés Vega Bolaños (1944). «Gobernantes de Nicaragua» lk. 81 Chinandega
Evaristo Rocha

Evaristo Rocha (eluaastad teadmata) oli Nicaragua poliitik, aastal 1839 Nicaragua ülemdirektori kohusetäitja. Evaristo Rocha oli esimeses Nicaragua valitsuses, mis oli sisuliselt konstitutsioonilisele korrale üleminekuks ettevalmistuste tegemisteks ette nähtud üleminekuvalitsus, senaatoriks. Kuigi vastavalt konstitutsioonile kestis ülemdirektori ametiaeg kaks aastat, andis esimene ülemdirektor Núñez viiendal jaanuaril 1839 võimu Joaquín del Cossíole üle, muutes tolle ülemdirektori kohusetäitjaks, sisuliselt pidi sellesse ametisse astuma aga Evaristo Rocha. On teadmata, millal del Cossío reaalselt ametisse asuda sai. Kaks aastat hiljem (1841) taandus Evaristo Rocha seoses üleminekuvalitsuse töö lõppemisega lõplikult poliitikast. Nicaragua worldstatesmen.org Nicaragua, informaciones generales. El Departamento, 1964 - lk. 90 Andrés Vega Bolaños (1944). «Gobernantes de Nicaragua» lk. 79
Laurein

Laurein (itaalia: Lauregno) on vald (comune) Lõuna-Tiroolis Põhja-Itaalias, paiknedes umbes 20 km Bolzanost läänes. Valla pindala on 14,2 km². 2010. aasta 30. novembri seisuga elas seal 346 inimest. 2011. aasta rahvaloenduse järgi kõneles 96,71% rahvastikust esimese keelena saksa keelt ja 3,29% itaalia keelt. Laurein külgneb järgmiste valdadega: Brez, Cagnò, Castelfondo, Cloz, Proveis, Revò, St. Pankraz ja Ulten. Valla koduleht (saksa ja itaalia keeles)
Hilario Ulloa

Hilario Ulloa (eluaastad teadmata) oli Nicaragua poliitik, 1839. aastal Nicaragua ülemdirektori kohusetäitja. Ta abiellus Rafaela Calvoga. Nad elasid Leónis ja neil sündis 1821. aastal poeg Manuel Ulloa y Calvo, hilisem Leóni piiskop. Hilario Ulloa oli esimeses Nicaragua valitsuses, mis oli sisuliselt konstitutsioonilisele korrale üleminekuks ettevalmistuste tegemisteks ette nähtud üleminekuvalitsus, senaatoriks. Kuigi vastavalt konstitutsioonile kestis ülemdirektori ametiaeg kaks aastat, andis teine ametlik ülemdirektor Joaquín del Cossío 20. oktoobril 1839 võimu Hilario Ulloale üle, muutes tolle ülemdirektori kohusetäitjaks. Kaks aastat hiljem (1841) taandus Hilario Ulloa seoses üleminekuvalitsuse töö lõppemisega lõplikult poliitikast. Nicaragua worldstatesmen.org http://www.catholic-hierarchy.org/bishop/bulloay.html Nicaragua, informaciones generales. El Departamento, 1964 - lk. 90
Ümera (perekonnanimi)

Ümera on eesti perekonnanimi. Nimede eestistamisel anti see isikutele, kelle perekonnanimi oli varem Grossmann ja Vonder. Karl Ümera palvel kanti Ümera perekonnanimede kaitseregistrisse nr. 193 all. Karl Ümera (1897–1944) oli Eesti politseinik (kriminaalkomissar).
Grjazi

Grjazi on linn Venemaal Lipetski oblastis, Grjazi rajooni keskus. Asub Matõra jõe ääres, 20 km Lipetskist kagus. Asulat tekkimisajaks loetakse 1868. aastat, mil valmis Moskva-Voroneži raudtee, millel asuv raudteejaam sai nime lähedalasuva Grjazi küla järgi. Jaama juurde tekkis küla, mis 1938. aastal sai linnaõigused. 1979. aastal liideti Grjazi küla linnaga. Linna elanike arv 2001. aastal oli 49 300 ja 2017. aastal 46 600.
Arlet Palmiste

Arlet Palmiste (sündinud 22. mail 1973 Tallinnas) on laulja ja õhtujuht. 1991. aastal lõpetas ta Tallinna 20. Keskkooli eesti keele ja kirjanduse eriklassi ning 1996. aastal Tallinna Pedagoogilise Ülikooli näitejuhtimise erialal. Õpib Usuteaduste Instituudi kristliku kultuuriloo magistriõppes.[viide?] Arlet Palmiste juhtis 1994. aastal Eesti Televisioonis noortesaateid "Va bank", "Reis ümber Euroopa" ja "Kaos TV", olles samal ajal ka Nukuteatri ja teatri G-Garaaž näitleja. Hiljem oli Kanal 2s hommikuprogrammi juht. 1996. aastal pälvis ta ETV lauluvõistlusel „Kaks takti ette“ III koha. Ta asutas MTÜ Sääsküla Huviklubi (millega on korraldanud mälumängusarja "Järva Kilb", kontserdisarja "Käravete järvemuusika", Eesti Joogimeistrite Festivali, Aravete Teatripäevi), MTÜ Piibe Maantee Arendus (arendades turismialaseid ühistegevusi Piibe maanteel), PiibeTeatri (aastal 2015) ja kaasasutas Johan Pitka Tubamuuseumi Jalgsemal, Türi–Tamsalu raudtee muuseumvaguni Järva-Jaanis.[viide?] Korraldab ühinguga Järva-Jaani laata ja tänavafestivali. On kirjutanud arvamusartikleid ajalehtedele (Järva Teataja, AjaLeht jne), näidendid ("Jäneda poiste pajatused" (Jäneda Põllutöökooli ajaloost), "Loojangupuna" (Johan Pitka eluloost), "Mees raamatust" (Raimond Kaugveri eluloost), "Lõikuspidu" (Aravete Kolhoosi ajaloost), kuuldemängu "ÖÖ surnukuuris", "Moe Mees" (Moe piiritusetehase ajaloost), "Varjud" (Udriku küla metsavendade tapatalgutest), "Vaikuse saar" (Rabasaare turbatööstusest ja külast), "Palusalu" (olümpiavõitja Kristjan Palusalust) "K.E. von Baeri lõpetamata uurimus" (K.E. von Baeri elust)) ning raamatuid ("Autojuhi joogiraamat", "Suveõhtu sisustaja", "Tolle ja Lolle jõuluootus", "Nädalalõpp Kanal 2ga parimad palad", "Ambla vald – reisijuht rändajale", "Järva-Jaani vald 25", "Arno Kannike - Piimapoisi elus"). Lisaks on ta töötanud paljude telesaadete ("Nädalalõpp Kanal 2ga", "Bingo Loto", "Kuldvillak", "Suur Komöödiaõhtu", "Sõnasõda", "Rahvabänd", "Tõehetk", "Võta või jäta", "Evelin" jne) stuudioadministraatorina[viide?]. Ta on mänginud pisirolle teleseriaalides ja filmides. 2019-2020 mängis Jänku-Jussi TV3 samanimelises lastesaates, 2019. aastal oli mängujuht noorteseriaalis "#Pind". 2021. aastal oli koos Jaagup Kreemiga TV3 suveseikluse "Kurvist kurvi" saatejuht. Ta on olnud Ambla kultuurikeskuse juhataja, Paide Kultuurikeskuse müügijuht, Järva-Jaani valla arendusnõunik. Alates 2005 Arulepiku talu OÜ juhatuse liige. 2005–2013 Ambla vallavolikogu liige. Ta on solist ansamblis Poss[viide?] ja õhtujuht. Asutas 2011. aastal kohapärimuslikke lavastusi esitava PiibeTeatri.[viide?] Palmiste on saanud parima meesnäitleja auhinna Järva teatripäevadel 2008 ja Eesti harrastusteatrite festivalil 2009. Ta on olnud Ambla valla aasta tegija (2011) ning saanud Järvamaa tulihingelise eestvedaja auhinna (2010), Järvamaa aasta parim turismisündmuse auhinna (2011), Järvamaa aasta kultuuriedendaja auhinna (2011), Jõgeva valla loomingupreemia (2018), Jõgeva Kultuurkapitali aastapreemia (2018) ja Järvamaa kultuuritegija preemia 2022. 2004. aastast elab ta Järvamaal Sääskülas. Tal on koos elukaaslasega kolm last. Arlet Palmiste blogi Arlet Palmiste koduleht
Birštonase vald

Birštonase vald (leedu keeles Birštono seniūnija) on 2. järgu haldusüksus (vald) Leedus Birštonase omavalitsuse territooriumil. Vald on Birštonase linna kõrval üks kahest omavalitsuse haldusüksusest. Valla pindala on 111 km². 2011. aasta seisuga elas seal 1980 inimest. Valla keskus on Birštonase huutor, kus aastal 2011 oli 653 elanikku. Vallavanem on Jonas Kederys. Birštono seniūnija. Birštono savivaldybė, vaadatud 18.09.2017. 2011 m. surašymas. Lietuvos statistikos departamentas, vaadatud 18.09.2017.
Zlõnka rajoon

Zlõnka rajoon (vene keeles Злынковский район) on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Zlõnka linn. Rajoon piirneb kirdes Novozõbkovi rajooniga, idas ja lõunas Klimovo rajooniga ning läänes Valgevenega. Rajooni pindala on 735 km². Elanike arv oli 2009. aastal 13 200. Zlõnka rajooni asulad kuuluvad kahe linnaasunduse (Zlõnka linna ja Võškovi alevi) ning nelja külaasunduse koosseisu. Rajooni tähtsamad jõed on Iput, Neteša ja Zlõnka. Zlõnka rajoonil on Sankovo ja Medvežje enklaav, mis asub Dobruši rajoonis Homieli oblastis Valgevenes. Q126683534
Ajango

Ajango on eesti perekonnanimi. Eestistamisel anti see isikutele, kelle perekonnanimi oli varem Teinfeldt ja Tuiman. Hugo Ajango palvel kanti Ajango perekonnanimede kaitseregistrisse nr. 226 all. Sellise perekonnanimega inimesi seisuga 1. jaanuaril 2017 Eestis ei ela või on neid vähem kui viis. Helmut Ajango (1931–2013) oli eestlasest USA arhitekt.
Apollo 16

Apollo 16 oli NASA Apollo programmi kümnes mehitatud missioon, mis sooritas viienda maandumise Kuule. Lend startis Kennedy Kosmosekeskusest 16. aprillil 1972 kell 17.54,00 UT. Meeskond jõudis Kuule 21. aprillil kell 2.23,35, lahkus sealt 24. aprillil kell 1.25,48 ja jõudis Maale tagasi 27. aprillil kell 19.45,05. Lend kestis kokku 265 tundi 51 minutit ja 5 sekundit ehk 12 ööpäeva 13 tundi ja 52 minutit. Apollo 16 meeskonda kuulusid komandör John Young, juhtimismooduli Casper piloot Kenneth Mattingly ja kuumooduli Orion piloot Charles Duke. Erinevalt eelmistest Apollo lendudest laskus Apollo 16 kuumoodul mägisele alale. Selgus, et seda ala polnud geoloogiliselt kujundanud vulkanism, vaid see oli täis kokkupõrgete tulemusena moodustunud kivimeid (bretšat). Apollo 16 lend näitas, et Kuu mäestikke on meteoriidid kujundanud rohkem kui vulkaanid. Young ja Duke väljusid Kuu pinnale kolm korda, veetes seal kokku 20 tundi. Kuuautoga läbisid nad 27 km kiirusega kuni 13 km/h. See on kantud Guinnessi rekordite raamatusse kui suurim ratastel liikuva sõidukiga väljaspool Maad saavutatud kiirus. Koguti 94,7 kg kivimiproove. Sealhulgas toodi ära 11-kilone kamakas, mis on suurim Apollo astronautide poolt Maale toodud kivi. Apollo 16 jättis 34 päevaks Kuu orbiidile väikese tehiskaaslase, mis uuris peamiselt magnetvälju ja päikesetuult. Tehiskaaslane koosnes kesksest silindrist, mille küljes olid 3 poolteise meetri pikkust varrast. Tehiskaaslane visati kosmosesse vedrumehhanismi abil, mis andis tehiskaaslasele suhtelise kiiruse kosmoselaeva suhtes 1,2 m/s ja pöörlemiskiiruse 2 pööret sekundis. Tehiskaaslase orbitaalperiood oli 120 minutit. Ta lasti välja orbiidi suboptimaalse kaldega, orbiit tuli Kuule järjest lähemale ja pärast 425 tiiru kukkus ta Kuu peale. Maandumiskoht on teadmata, sest see on Kuu tagaküljel. Teel tagasi Maale käis Ken Mattingly avakosmoses. Apollo 16 logo on ringikujuline. Ringi ääristavad ülevalt 16 viisnurkset tähte ja altpoolt astronautide perekonnanimed. Ringis on kujutatud kuupind, millel asub kilp. Kilbi peal asub tiibu lehvitav valgepea-merikotkas nagu USA vapilgi. Kilbi ülaossa on sinisele taustale valgete tähtedega kirjutatud "Apollo 16", alumine osa koosneb 7 püsttriibust, mis on vaheldumisi punased ja valged. Üle kilbi ulatub kollane hark, mis pärineb NASA logolt (seal on see küll punast värvi). Logo kujundas NASA kunstnik Barbara Matelski. "Apollo 16 jäljed on Kuul alles ka nelikümmend aastat hiljem" Novaator, 25. aprill 2012
John Couch Adams

John Couch Adams (5. juuni 1819 – 21. jaanuar 1892) oli inglise matemaatik ja astronoom. Ta arvutas sõltumatult prantslasest Urbain Le Verrier'st Uraani liikumise trajektoori jälgides välja Neptuuni asukoha. Adamsi arvutuste järgi leidis selle üles teine inglane James Challis, samas aga Le Verrier' arvutuste järgi leidis planeedi üles sakslane Johann Galle. 1849 – valiti Londoni Kuningliku Seltsi liikmeks
Endel Kukner

Endel Kukner (7. aprill 1924 Salutaguse, Virumaa – 20. juuni 1995 Tallinn) oli eesti õpetaja ja koolijuht. 1943. aastal lõpetas ta Rakvere I Gümnaasiumi. 1947. aastal lõpetas Rakvere Õpetajate Seminari juures pedagoogilise klassi. 1961. aastal lõpetas Tallinna Pedagoogilise Instituudi ajaloo eriala. 1943. aasta novembrist 1944. aasta augustini teenis Eesti vabatahtlikuna Soome 200. jalaväerügemendis, osales tõrjelahingutes Viiburi lahe ääres ja Vuoksil. 1944. aasta augustis tuli tagasi Eestisse. Nõukogude vägede sissetungi järel oli 1945. aasta kevadeni metsavend Varbolas, seejärel legaliseerus. Aastatel 1947–1950 töötas Rakvere Õpetajate Seminaris. Aastatel 1950–1956 oli ta Kohala kooli direktor, 1956–1957 Meremäe kooli direktor, 1957–1961 Väike-Maarja Keskkooli ajalooõpetaja ja õppealajuhataja. Aastatel 1961–1984 oli ta Keila 1. Keskkooli direktor. Endel Kukner on maetud Tallinna Liiva kalmistule. 1979 Eesti NSV teeneline õpetaja Peep Pillak, Heini Vilbiks. Soomepoiste elulood. Tallinn: Grenader, 2015
Mallorca lambakoer

Mallorca lambakoer on Hispaanias Baleaaride saarestikus asuvalt Mallorca saarelt pärinev koeratõug. Tõustandardis on koera käitumise/iseloomu kohta muuhulgas kirjas: "Hästi väärikas koer. Ta tunnistab ainult oma peremeest ja laseb vaid äärmiselt vastumeelselt võõraid oma lähedusse; intelligentne, hästi õpetatav, ustav..." Pildid "CHIEN DE BERGER DE MAJORQUE" (pdf) (prantsuse). FCI. Vaadatud 18.09.2017. "Mallorca lambakoer" (pdf). Eesti Kennelliit. Vaadatud 20.09.2017. Desmond Morris: Dogs, North Pomfret, Vermont 2008, ISBN 978-1-57076-410-3  Mallorca lambakoer – pildid, videod ja helifailid Wikimedia Commonsis Mallorca lambakoer koer.ee saidil
Grand Hotel Viljandi

Grand Hotel Viljandi on: Viljandi hotellihoonet haldava ettevõtte nimi Johan Laidoneri plats 8 asuv Grand Hotel Viljandi hoone
Novozõbkovi rajoon

Novozõbkovi rajoon (vene keeles Новозыбковский район) on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Novozõbkovi linn (ei kuulu rajooni koosseisu). Rajoon piirneb põhjas Krasnaja Gora rajooniga, kirdes Gordejevka rajooniga, idas Klintsõ rajooniga, kagus Klimovo rajooniga, lõunas Zlõnka rajooniga ja läänes Valgevenega. Rajooni pindala on 980 km². Elanike arv oli 2012. aastal 12 116, 2009. aastal 12 915 ja 2002. aastal 14 170. Novozõbkovi rajooni asulad kuuluvad kaheksa külaasunduse koosseisu. Rajooni tähtsamad jõed on Snov, Vaga, Karna, Sinjavka ja Veprinka. Q126709394
Khālid

Khālid (araabia keeles خالد) on araabia mehenimi, mis tõlgituna tähendab "igavene" või "surematu". Khālid ibn al-Walīd, 7. sajandil elanud Araabia väejuht Khālid ibn ‘Abd al-‘Azīz Āl Sa‘ūd, Saudi Araabia kuningas aastatel 1975–1982 Khālid Mash’al, Palestiina poliitik ja Hamasi liider aastatel 2004–2017 Khālid ibn ʿAbdallāh al-Qasrī, Umaijaadide kalifaadi ametnik, Meka ja Iraagi provintsi kuberner Khālid al-Islāmbūlī, Egiptuse kolmanda presidendi Anwar as-Sādāti mõrvanud sõjaväelane Khālid al-Miḥḍār, 11. septembri terrorirünnakute käigus American Airlinesi lennu nr 77 kaaperdamisel osalenud islamiterrorist Khālid Sheikh Mohammed, islamiterrorist ja 11. septembri terrorirünnakute üks peamisi kavandajaid DJ Khaled, Ameerika Ühendriikide muusikaprodutsent Khalid (laulja), Ameerika Ühendriikide muusik Khaled (muusik), Alžeeria-Maroko muusik Khaled Hosseini, Ameerika Ühendriikide kirjanik ja arst
Krasnaja Gora rajoon

Krasnaja Gora rajoon (vene keeles Красногорский район) on 2. järgu haldusüksus (munitsipaalrajoon) Venemaal Brjanski oblasti lääneosas. Rajooni keskus on Krasnaja Gora alev. Rajoon piirneb põhjas Valgevene Mahiloŭ oblastiga, idas Gordejevka rajooniga, lõunas Novozõbkovi rajooniga ja läänes Homieli oblastiga. Rajooni pindala on 1120 km². Elanike arv oli 2017. aastal 12 189. Krasnaja Gora rajoonis on 53 asulat, mis kuuluvad ühe linnaasunduse (Krasnaja Gora alevi) ja kuue külaasunduse koosseisu. Rajooni tähtsamad jõed on Bessed ja Viholka. Q126687602
Märt Niidassoo

Märt Niidassoo (sündinud 1988 Pärnus) on Eesti muusik. Niidassoo tegutses nimega Matt Samuel Berlioz ansamblis John Stuart Mill, mille asutajaliige ta oli. Aastast 2015 produtseerib Niidassoo elektroonilist tantsumuusikat pseudonüümi Harmless Fun all. Niidassoo lõpetas Pärnu Sütevaka Humanitaargümnaasiumi 2008. aastal ning õppis Tartu Ülikoolis inglise keele ja kirjanduse erialal[viide?]. Aastatel 2013–2014 töötas ta Pärnu Päikeseraadios, kus juhtis suvist päevasaadet "Lõunapaus" ning reedest õhtuse vööndi saadet "Küttekontor" 2014–2015 töötas meelelahutusportaalis Elu24[viide?], 2015–2018 Kanal 2 uudistesaates "Reporter"[viide?]. Alates 2018. aastast töötab ajalehes Õhtuleht. 2016. aastast on ta tegev püstijalakoomikuna. On üles astunud DJ-na[viide?]. Küttekontor. Saate leht Facebookis.
Gordejevka rajoon

Gordejevka rajoon (vene keeles Гордеевский район) on 2. järgu haldusüksus (munitsipaalrajoon) Venemaal Brjanski oblasti lääneosas. Rajooni keskus on Gordejevka küla. Rajoon piirneb põhjas Mahiloŭ oblasti Kasciukovičy rajooniga, idas Suraži rajooniga, kagus Klintsõ rajooniga, lõunas Novozõbkovi rajooniga ja läänes Krasnaja Gora rajooniga. Rajooni pindala on 846,5 km². Elanike arv oli 2017. aastal 12 189. Gordejevka rajoonis on 66 asulat, mis kuuluvad seitsme külaasunduse koosseisu. Q126687602
Always (Arash)

"Always" on Aserbaidžaani laulja Aysel Teymurzadə (lavanimega AySel) ja Rootsi-Iraani popstaari Arashi singel. See on Ayseli jaoks esimene ja Arashi jaoks kümnes singel. Laul esindas Aserbaidžaani 2009. aasta Eurovisiooni lauluvõistlusel. İctimai Televiziya (İTV) tegi hääletuse, kus osales 30 laulu, ning televaatajad hääletasid laulu "Always" võitjaks. Laulu kirjutas terve meeskond (kuhu kuulus ka Arash). Muusikavideo režissöör on rootslane Fredrik Boklund. Videot näidati rahvale esimest korda 24. aprillil 2009 İctimai TV vahendusel. Boklund kirjeldas videot kui "visuaalset artistide emotsioonide ja tunnete matkimist". Laulus on kasutatud tari (traditsionaalne aserite muusikainstrument). Sarnaselt ilmnes instrument ka laval Arashi käes Eurovisioonil. Paar esitas laulu kaheteistkümnendana Eurovisiooni teises poolfinaalis 14. mail. Neile eelnes Ungari esindaja Zoli Ádok lauluga "Dance with Me" ning neile järgnes Kreeka laulja Sákis Rouvás looga "This Is Our Night". Arash ja Aysel said 180 punkti, millega tulid teisele kohale (Norra laulja Alexander Rybaki järel), jõudes lõppfinaali. Finaalis esinesid nad üheteistkümnendana pärast Venemaa artisti Anastassija Prõhhodkot looga "Mamo" ning enne Bosnia ja Hertsegoviina esindajat Regina lauluga "Bistra voda". Nad said 207 punkti ning jäid kolmandaks (Islandi laulja Jóhanna Guðrún Jónsdóttiri ja Norra laulja Alexander Rybaki taha). "Always" on Aserbaidžaani esimene kord jõuda Eurovisioonil edetabeli esikolmikusse. 21. juuliks 2013 oli laulu "Always" muusikavideot mängitud YouTube'is üle 18 miljoni korra. Jaanuaris 2010 teatas Tophit.ru, et laulust on saanud läbimüügilt teine telefonihelin Ukrainas ja Valgevenes. CD-singel (2009) "Always" (Single Version) – 3:03 "Always" (Ali Payami Remix) – 4:09
Starodubi rajoon

Starodubi rajoon (vene keeles Стародубский район) on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Starodubi linn (ei kuulu rajooni koosseisu). Rajoon piirneb põhjas Unetša rajooniga, kirdes Potšepi rajooniga, idas Pogari rajooniga, lõunas Ukrainaga, läänes Klimovo rajooniga ja loodes Klintsõ rajooniga. Rajooni pindala on 1750 km². Elanike arv oli 2012. aastal 20 770, 2009. aastal 40 778 ja 2002. aastal 44 573. Starodubi rajoonis on 149 asulat, mis kuuluvad kümne külaasunduse koosseisu. Rajooni tähtsamad jõed on Babinets, Vablja ja Revna. Q126687602